પરંતુ ચેસ રમવાની તેની આ ઈચ્છા તેના ભણતર પર ભારે થઈ પડી. છ સ્કૂલમાંથી તેને આવજો કરવું પડ્યું. અને લમણાંજીકની શરૂઆત હવે થાય છે. બોબી ફિશર ચેસની એક ગેમ રમતો હતો. તેની સામેનો ખેલાડી રશિયાનો હતો. જે હારી ચૂક્યો હોવા છતા બચાવની યુક્તિ-પ્રયુક્તિઓ વિચારી રહ્યો હતો. બોબીની નજર સામેના બોર્ડ પર ગઈ. તેના મગજમાં તેજ લિસોટો થયો અને સામેના રશિયનને કહ્યું, ‘સાહેબ આ ગેમ પૂરી થઈ ગઈ છે.’ આટલું બોલી બોબી બહાર નીકળ્યો. બહાર આવી તેણે પોતાની અંતરઆત્માને મીડિયા સામે ધકેલી દીધી અને જોરજોરથી બોલવા લાગ્યો, આ ચીટીંગ છે. ત્રણ અમેરિકાના પ્લેયર્સ સામે પાંચ રશિયાના પ્લેયર ઊતારવામાં આવે તો ફાઈનલ રશિયન વચ્ચે જ થવાનો. આની નોંધ પાછી FBIએ પણ લીધી. બોબીની વાતમાં દમ હતો. પછી શું ઈલ્યુસ્ટ્રેટેડ વીકલી જેવા છાપાએ આખે આખા આર્ટિકલો લખી માર્યા, પરંતુ આ વાતમાં કોઈની કારકિર્દીને ફટકો પડ્યો હોય તો તે બોબી ફિશર જ હતો, તેણે કહી નાખ્યું, હું રમત ગમતમાં આવા લોચાલાપસી પસંદ નથી કરતો એટલે રિટાયર્ટમેન્ટ લઊં છું. આ બોબીની સેમિ રિટાયરમેન્ટ હતી.